ai4bharat/Pralekha huggingface dataset:
وزارت دفاع
قومی جنگی میموریل
نئی دہلی،4 اگست 2021: قومی جنگی میموریل کے قیام کے لیے تعمیراتی لاگت 176.65 کروڑ روپے ہے  مزید یہ کہ بھارت الیکٹرونکس لمیٹڈ کوقومی جنگی میموریل میں ڈیجیٹل اپیل کو بڑھانے کے منصوبے کو انجام دینے کے لیے نامزد کیا گیا ہے۔
2017-18 کے دوران بہادری ایوارڈ جیتنے والوں کے لیے وقف آن لائن پورٹل پہلے ہی بنایا جا چکا ہے۔ 2017-18 کے دوران بہادری ایوارڈ جیتنے والوں کے لیے وقف کردہ آن لائن پورٹل 711500  کی تخمینی لاگت آئی ہے۔
مزید برآں وزارت دفاع نے رکشا راشٹریہ یونیورسٹی  کے ساتھ پورٹل کی بہتری کے لیے ایک معاہدہ کیا ہے جس کی ماہانہ ادائیگی159000 روپے ہے۔ مالی سال 2020-21 میں اخراجات 477000  روپے تھے۔ اور مالی سال 2021-22 میں مئی 2021 تک، اخراجات318000 روپے تھے۔
وزارت دفاع نے میسرز براڈکاسٹنگ انجینئرنگ کنسلٹنٹس انڈیا لمیٹڈ  کے ساتھ بھی معاہدہ کیا ہے۔ 01 مئی 2021 سے 30 اپریل 2022 تک، کنسلٹنٹ کی تعیناتی کے لیے، اخراجات 77172 روپے ماہانہ تھے تلکہ بہادری ایوارڈ کے پورٹل کو بہتر بنانے میں وزارت کی مدد کی جا سکے۔
وزارت نے مختلف ماڈیولز/سرگرمیاں متعارف کروائی ہیں۔ خراج تحسین پیش کرنے کا عہد ، حوصلہ افزا ویڈیوز ، جنگ کی یادگاروں اور جنگ کی تاریخوں کی معلومات ، ای بکس وغیرہ مختلف عوامی شراکتی تقریبات مثلا بہادری ایوارڈز پر کوئز ، خراج تحسین کا مقابلہ ، لوگو ڈیزائن مقابلہ ، این سی سی کی سرگرمیوں کی براہ راست سلسلہ بندی ایوارڈز کے مجسموں پر بھی وقتا فوقتا کی جاتی ہے۔ ایم او ڈی نے گیلینٹری پورٹل پر منصوبہ بند سرگرمیوں کی تشہیر کے لیے سوشل میڈیا ہینڈل بھی بنائے ہیں اور ایوارڈز سے متعلق ویڈیوز اپ لوڈ کرنے کے لیے یوٹیوب چینل بھی۔
وزارت دفاع ، نیشنل ای گورننس ڈویژن  ، بھاسکراچاریہ نیشنل انسٹی ٹیوٹ فار اسپیس اینڈ جیو انفارمیٹکس   ، راشٹریہ رکشا یونیورسٹی  ، مسلح افواج اور این آئی سی کے تعاون سے بہادری کے ایوارڈ حاصل کرنے والوں کے اعزاز کے لیے پورٹل کو برقرار رکھ رہا ہے۔
یہ معلومات دفاع کے وزیر مملکت جناب اجے بھٹ نے آج لوک سبھا میں کرنل راجیہ وردھن راٹھور  کو ایک تحریری جواب میں دی۔
بھارتی چناؤ کمیشن
انتخابی کمیشن کا بیان
نئی دہلی،05 مارچ، 2021 / میڈیا کے ایک طبقے نے آج 5.3.2021کو مغربی بنگال کے سی ای او کو لکھے گئے ٹی ایم سی کے ممبر پارلیمنٹ کے خط کی خبر دی ہے جس میں ای سی آئی نے مغربی بنگال اسمبلی انتخابات کے نائب انتخابی کمشنر انچارج کو ہٹانے کا مطالبہ کیا گیا ہے۔ لہذا مندرجہ ذیل باتیں آپ کی معلومات میں لائی جاتی ہیں:
- مذکورہ شکایت بظاہر مغربی بنگال کے سی ای او کو دی گئی ہے جنہوں نے اس کی ایک نقل ای سی آئی کے صدر دفتر کو بھیج دی ہے۔ کمیشن واضح طور پر یہ کہنا چاہتا ہے کہ ہمارے سبھی نائب انتخابی کمشنرز اور ای سی آئی کے صدر دفتر میں تعینات دیگر افسران اور / یا جو افسران فیلڈ میں کام کر رہے ہیں وہ بھارتی آئین اور انتخابات کے ضابطے سے متعلق مختلف اصولوں کے مطابق اپنے فرائض کی سختی سے انجام دہی کر رہے ہیں ۔ مذکورہ کیس میں کمیشن کو ڈی ای سی ، جناب سدیپ جین کی دیانت داری اور شفافیت پر پورا بھروسہ ہے۔ افسوس کی بات یہ ہے کہ ایسا پہلی بار نہیں ہے کہ انتخابی عمل کے دوران کمیشن کے سینئر افسران کے خلاف کوئی منظم مہم چلائی گئی ہو۔
- مذکورہ بالا خبروں میں ٹی ایم سی کے اس الزام کا ذکر کیا گیا ہے جو دو فیصلوں کے بارے میں لگائے گئے ہیں۔ یہ فیصلے 2019 کے لوک سبھا انتخابات کے دوران جب جناب جین مغربی بنگال انتخابات کے ، ای سی آئی میں نائب انتخابی کمشنر انچارج تھے۔ لہذا یہ وضاحت کی جاتی ہے کہ یہ دونوں ہی فیصلے کمیشن نے آزادانہ ، شفاف اور پرامن انتخابات کرانے کے مقصد سے کیے تھے۔ اور ان پر ڈی ای سی ، اعلیٰ انتخابی افسر ، پولیس مرکزی افسر اور دیگر متعلقہ سینئر افسران کی طرف سے عمل درآمد کیا گیا۔
چونکہ یہ معاملہ میڈیا کی طرف سے واٹس ایپ / ایس ایم ایس پیغامات کے بارے میں سوالات کر کے اٹھایا جا رہا ہے۔ اس بیان کی ایک نقل ای سی آئی کی ویب سائٹ  پر پوسٹ کی جارہی ہے۔
۔۔۔
م ن ۔ اس۔ ت ح ۔
05.03.2021
U –2196
(Visitor Counter : 114
سماجی انصاف اور تفویض اختیارات کی وزارت
سال 2023-24 کے لیے این اے ایم اے ایس ٹی ای کے تحت مختص کردہ بجٹ 97.41 کروڑ روپئے کے بقدر ہے
مشین پر مبنی صفائی ستھرائی کے ایکو نظام کے لیے قومی کاروائی  کے نام سے ایک اسکیم وضع کی گئی ہے۔ اس اسکیم کو ملک کی تمام شہری مقامی انجمنوں  تک توسیع دینے کا عمل شروع کر دیا گیا ہے۔ تمام یو ایل بی اکائیوں میں نافذ کی جانے والی اس اسکیم کی اہم خصوصیات کچھ اس طرح ہیں:
- شناخت: این اے ایم اے ایس ٹی ای سیور/سیپٹک ٹینک کے کارکنان  کی تفصیلات اکٹھا کرنے کا تصور پیش کرتی ہے۔
- ایس ایس کارکنان کی پیشہ وارانہ تربیت اور انہیں پی پی ای کٹس کی تقسیم
- ہنگامی صفائی ستھرائی ردعمل اکائیوں کے لیے حفاظتی آلات کا تعاون 
- شناخت شدہ ایس ایس کارکنان اور ان کے کنبہ اراکین کے لیے آیوشمان بھارت – پردھان منتری جن آروگیہ یوجنا  کے تحت صحتی بیمہ اسکیم کے فوائد۔
- روزی روٹی کا تعاون: صفائی ستھرائی سے متعلق آلات/ گاڑیوں کی خریداری کے سلسلے میں صفائی ستھرائی کارکنان کو سرمایہ تعاون اور سبسڈی  کی فراہمی کے ذریعہ خودکارسازی اور صنعت کاری کو فروغ دینا۔
آئی ای سی مہمات: این اے ایم اے ایس ٹی ای کے کاموں کے بارے میں بیداری پھیلانے کے لیے شہری مقامی انجمنوں  اور قومی صفائی کرمچاری مالی اور ترقیاتی کارپوریشن  کے ذریعہ مشترکہ طور پر زبردست آئی ای سی مہمات کا اہتمام کیا جائے گا۔ اس کے علاوہ شہریوں پر مرتکز بیداری پھیلانے والے ایسے پروگراموں کا بھی اہتمام کیا جائے گا جو یہ پیغام دیں گے کہ یو ایل بی /ای آر ایس یو جیسے اداروں کے پینل میں شامل منظم خدمات فراہم کاروں سے ہی سیور/ سیپٹک ٹینک صفائی ستھرائی خدمات حاصل کی جائیں۔
شروعات میں پانچ سو امرت شہروں پر احاطہ کرنے کا فیصلہ کیا گیا تھا، لیکن اب ہم مرحلہ وار طریقے سے تمام شہری مقامی انجمنوں  پر احاطہ کر رہے ہیں۔
اس اسکیم پر 2023-24 سے 2025-26 کے درمیان عمل کیا جانا ہے۔ سال 2023-24 کے لیے مختص کردہ بجٹ 97.41 کروڑ روپئے کے بقدر ہے۔ یہ ایک مرکزی شعبے کی اسکیم ہے، اسی لیے ریاست وار تخصیص نہیں کی گئی ہے۔
یو ایل بی اداروں میں صفائی ستھرائی سے متعلق آلات اور تربیت یافتہ افرادی قوت کی فراہمی کے لیے شہر پر مرتکز نقطہ نظر اپنایا گیا ہے۔
یہ اطلاع سماجی انصاف اور تفویض اختیارات کے وزیر مملکت جناب رام داس آٹھولے کے ذریعہ آج لوک سبھا میں ایک تحریری جواب کے تحت فراہم کی گئی۔
وزیراعظم کا دفتر
وزیر اعظم نے سو سال مکمل کرنے پر گیتا پریس کو مبارک باد دی
وزیر اعظم جناب نریندر مودی نے گیتا پریس کے 100 سال مکمل ہونے پر نیک خواہشات کا اظہار کیا ہے۔ وزیر اعظم نے اس اشاعت کے 100 سالہ سفر کو ملک اور دنیا میں روحانی ورثہ منتقل کرنے کے 100 سالہ سفر کو حیرت انگیز اور ناقابل فراموش قرار دیا۔
وزیر اعظم نے ٹویٹ کیا:
”نیک خواہشات! ہندوستان روحانی ورثہ کو اپنی اشاعت کے ذریعہ ملک اور دنیا تک پہنچانے میں مسلسل مصروف گیتا پریس کے سو برسوں کا یہ سفر حیرت انگیز اور ناقابل فراموش ہے۔“
نائب صدر جمہوریہ ہند کا سکریٹریٹ
نائب صدر جمہوریہ نے بندرگاہ ٹرسٹوں کے صدور سے کہا - ہندوستانی بندرگاہوں توانائی کے لحاظ سے زیادہ سے زیادہ مؤثر اور ماحول دوست بنائیں
ملک کی ترقی کے لیے ساحلِ سمندر کا فائدہ اٹھائیں
مقامی لوگوں کی مدد کریں، ہنرمندی کو فروغ دے کر نوجوانوں کے لیے روزگار کے مواقع فراہم کریں: نائب صدر جمہوریہ
وزارت جہاز رانی کے ذریعہ منعقدہ ‘چنتن بیٹھک’ کے دوران اہم بندرگاہ ٹرسٹوں کے صدرو سے بات چیت
نائب صدر جمہوریہ جناب ایم وینکیا نائیڈو نے آج بندرگاہوں کے سبھی صدور اور منتظمین سے بندرگاہوں کو توانائی کے لحاظ سے مؤثر اور ماحول دوست بنانے کی اپیل کی۔ انہوں نے زور دے کر کہا کہ دنیا کےسب سے بڑے چیلنجوں میں سے ایک ماحولیاتی تبدیلی کا مقابلہ کرنے کے لیے اس قسم کی کوششوں کی ضرورت ہے۔
وزارت جہاز رانی کے ذریعہ منعقد کی جا رہی ‘چنتن بیٹھک’ کے دوران اہم بندرگاہ ٹرسٹوں کے صدور کے ساتھ بات چیت کرتے ہوئے نائب صدر جمہوریہ نے ملک کی پائیدار ترقی کے لیے ساحل سمندر سے استفادہ کرنے کی ضرورت پر زور دیا۔
ہندوستان کی ترقی کی کہانی میں ملک کے 7516 کلو میٹر طویل ساحل ، اس کے 12 اہم بندر گاہوں اور 200 غیر اہم بندرگاہوں کے تعاون کی ستائش کرتے ہوئے انہوں نے کہا کہ ہندوستان کے پاس بندرگاہ کے ذریعہ ترقی کے اچھے مواقع ہیں کیونکہ در آمدات اور بر آمدات کے لیے بندرگاہ ضروری ہیں۔
اس موقع پر جناب نائیڈو نے مرکزی حکومت کے ذریعہ شروع کیے گیے ساگر مالا بندرگاہ کے ذریعہ ترقی کی بھی ستائش کی اور کہا کہ یہ گرین فیلڈ بندرگاہ بنانے ، موجودہ بندرگاہوں کی تجدید کاری اور روزگار کے مواقع فراہم کر کے ساحلی علاقوں کے لوگوں کہ بااختیار بنانے کی سمت میں سب سے اچھا قدم ہے۔ رسد کی لاگت کو کم کرنے ، اخراجات کو کم کرنے اور بدلے جانے والے وقت کو بہتر بنانے کے
نائب صدر جمہوریہ نے بندرگاہوں کو زیادہ سے زیادہ فائدہ حاصل کرنے کے لیے اپنے مالی وسائل کا مؤثر ڈھنگ سے استعمال کرنے کے لیے اولین ترجیحات کو اپنانے کا مشورہ دیا۔ اس کے لیے انہوں نے رسد کی لاگت ، اخراجات کم کرنے اور ڈریجنگ خرچ کو بہتر بنانے کا مشورہ بھی دیا۔ انہوں نے کہا کہ ہمیں ساحلوں کے دونوں جانب زیادہ سے زیادہ ٹرانس شپمنٹ بنانے کی ضرورت ہے۔
نائب صدر جمہوریہ نے ساحلی علاقوں میں رہنے والے لوگوں کی ترقی کو بندرگاہ ذریعہ ترقی کا ایک لازمی عنصر بتاتے ہوئے سبھی منتظمین اور منیجروں کو سی ایس آر سرگرمیوں پر زیادہ توجہ مرکوز کرنے اور مقامی نوجوانوں کو ہنر فراہم کر کے انہیں روزگار حاصل کرنے کے قابل بناتے ہوئے مقامی لوگوں کا دھیان رکھنے کو کہا۔ نائب صدر جمہوریہ نے بندرگاہوں کو ‘سوچھ بھارت’ جیسے پروگراموں میں سرگرم طریقے سے شرکت کرنے اور شہر کو صاف ستھرا بنائے رکھنے میں مقامی افسروں کو تعاون دینے کی اپیل کی۔
وزارت جہاز رانی کے ذریعہ ساحلی شہر مملّا پورم میں تین روزہ ‘چنتن بیٹھک’  منعقد کی جا رہی ہے۔ یہ اجلاس بندرگاہوں کو در پیش مختلف چیلنجوں پر غور و خوض کرنے اور ان کا حل تلاش کرنے اور بندرگاہوں کی ترقی کے امکانات تلاش کرنے کی سمت میں ایک بڑی کوشش ہے۔
اس موقع پر جہاز رانی  اور کیمیا و کیمیاوی کھاد کے مرکزی وزیر مملکت جناب من سکھ منڈاویا، وزارت جہازرانی میں سکریٹری جناب گوپال کرشن اور اہم بندرگاہ ٹرسٹوں کے صدور موجود تھے۔
۔ ۔ ۔ ۔ ۔ ۔ ۔ ۔ ۔

U. No. 969
(Visitor Counter : 59
ا قتصادی امور کی کابینہ کمیٹی
کابینہ نے تمام سرکاری اسکیموں میں مقوی چاول کی تقسیم کو منظوری دی
وزیراعظم نے یوم آزادی کی اپنی تقریر میں چاولوں کو مقوی بنانے کا اعلان کیاتھا
چاولوں کو مقوی بنانے کی پوری لاگت  حکومت ہند کے ذریعہ برداشت کی جائے گی
مقوی بنائے جانے سے ملک کے ہر غریب شخص کو تغذیہ حاصل ہوگا اور اس سے خواتین ، بچوں اور دودھ پلانے والی ماؤں کے لئے عبوری تغذیہ کی فراہمی اور تغذیہ کی کمی کو دور کرنے میں مدد ملے گی
ایف سی آئی اور ریاستی ایجنسیوں نے سپلائی اور تقسیم کےلئے پہلے ہی 88.65 ایل ایم ٹی مقوی چاول کی خریداری کرلی ہے
نئی دہلی،8 اپریل 2022/
وزیراعظم جناب نریندرمودی کی صدارت میں منعقد اقتصادی امور کی کابینہ کمیٹی نے نیشنل فوڈ سیکورٹی ایکٹ  ، بچوں کی ترقی کی مربوط خدمات  پردھان منتری پوشن شکتی نرمان -پی ایم پوشن  اور حکومت ہند کی دیگر فلاحی اسکیموں کے تحت مخصوص تقسیم عامہ کے نظام  میں سپلائی کے لئے تمام ریاستوں اور مرکز کے زیرا نتظام علاقوں میں 2024 تک مرحلہ وار تقسیم کرنے کے لئے مقوی چاولوں کی منظوری دے دی ہے۔
چاولوں کو مقوی بنانے کی پوری لاگت  جون 2024 تک اس کے مکمل نفاذ تک خوراک کی سبسڈی کے طور پر حکومت ہند کے ذریعہ برداشت کی جائے گی۔
اس پہل سے مکمل نفاذ کے لئے تین مرحلوں کی تجویز ہے:
پہلا مرحلہ: بھارت میں آئی سی ڈی ایس اور پی ایم پوشن کے تحت 22 مارچ تک پوری طرح نافذ کیا جائے گا۔
دوسرا مرحلہ: مذکورہ بالا مرحلہ ایک کے علاوہ تمام امنگوں والے اور ہائی برڈن والے اضلاع میں ٹی پی ڈی ایس اور او ڈبلیو ایس میں  مارچ 2023 تک نافذکیا جائے گا۔
تیسرا مرحلہ : مذکورہ بالا دوسرے مرحلے کے علاوہ ملک کے باقی بچے تمام اضلاع میں مارچ 2024 تک نافذ کیا جائے گا۔
اس اسکیم کو نافذ کرنے کی کوششوں کے طور پر خوراک اور تقسیم عامہ کا محکمہ تمام متعلقہ فریقوں کے پاس جیسے ریاستی /مرکز کے زیر انتظام علاقہ کی حکومت ، متعلقہ وزارتیں/محکمے، ترقیاتی ساجھے دار ، صنعتیں، تحقیقی ادارے وغیرہ کے ساتھ ایک ماحول تیار کرنے کے لئے سرگرمیوں میں تال میل کررہی ہے۔ ایف جی آئی اور ریاستی ایجنسیاں پہلے ہی مقوی بنائے گئے چاولوں کی خریداری میں مصروف ہیں اور انہوں نے سپلائی اور تقسیم کرنے کی خاطر اب تک کم و بیش 88.65 ایل ایم ٹی مقوی چاول کی خریداری کرلی ہے۔
بھارت کے معزز وزیراعظم نے 75ویں یوم آزادی  کو اپنے خطاب میں چاول کو مقوی بنانے کا اعلان کیا تھا تاکہ ملک کے ہر غریب شخص کو تغذیہ فراہم کیا جاسکے اور خواتین ، بچوں اور دودھ پلانے والی ماؤں میں تغذیہ کی کمی پر قابو پایا جاسکے۔ کیونکہ یہ ان کی ترقی میں ایک بڑی رکاوٹ ہے۔
اس سے پہلے مرکز کی سرپرستی والی ’’چاولوں کو مقوی بنانا پر عوامی نظام تقسیم کے تحت تقسیم کاری ‘‘ کی تجرباتی اسکیم کو 20-2019 سے 3 سال کی مدت کے لئے نافذ کیا گیا تھا۔ اس تجرباتی اسکیم کے تحت گیارہ ریاستوں -آندھراپردیش، گجرات، مہاراشٹر، تمل ناڈو، چھتیس گڑھ، اترپردیش، اوڈیشہ، تلنگانہ، مدھیہ پردیش، اتراکھنڈ اور جھار کھنڈ میں  کے کامیابی کے ساتھ مقوی چاول تقسیم کیا گیا ہے۔
وزارت دفاع
ملٹری نرسنگ سروس اپنی 97 ویں یوم تاسیس تقریبات منا رہی ہے
حوصلے ، ہمدردی اور دیکھ بھال کی شاندار کہانیوں کو یاد کرتے ہوئے، ملٹری نرسنگ سروس نےپہلی اکتوبر 2022 کو اپنی 97 ویں یوم تاسیس تقریبات منائیں۔
اس موقع کو منانے کے لئے ایڈیشنل ڈائریکٹر جنرل ملٹری سروس کی میجر جنرل اسمیتا دیورانی نےقومی جنگی یادگار پر گل دائرہ نظر کیا اوراس طبی عملے کو خراج عقیدت پیش کیا جنہوں نے عہدے کے دوران سب سے زیادہ قربانیاں دیں۔
عزم اور لگن کے ایک اور سال کے آغاز کے موقع پر، فلورنس نائٹنگیل کی حلف برداری، اور دہلی گیریژن کے ایم این ایس افسران کے ذریعہ کیک کاٹنے کی یہ تقریب دہلی کے کینٹ علاقے میں ایم این ایس آفیسرز میس، آرمی اسپتال  میں منعقد کی گئی۔
اس موقع کو منانے کے لیے ایم این ایس آفیسرس میس اے ایچ  دہلی کینٹ میں ایک سماجی گیٹ ٹو گیدر کا اہتمام کیا گیا۔اس موقع پر فوجی عملے کے سربراہ جنرل منوج پانڈے اور فضائیہ کے سربراہ ایئر چیف مارشل وی آر چودھری نے ڈی جی اے ایف ایم ایس کے ساتھ ساتھ تینوں خدمات کے اسٹیشن کے سینئر افسران اور ایم این ایس کے تجربہ کار افسران نے بھی شرکت کی۔
ملٹری نرسنگ سروس مسلح افواج کی خواتین پر مشتمل واحد کور ہے جو سال 1888 میں شروع ہوئی تھی، 10 تربیت یافتہ برطانوی نرسوں پر مشتمل پہلا بیچ ممبئی پہنچاتاکہ بھارت کے فوجی اسپتالوں میں نرسنگ کا انتظام منعقد کیا جاسکے۔ اسے 1893 میں انڈین آرمی نرسنگ سروسز  اور 1902 میں بھارت کی کوئین الگزاندریہ ملٹری نرسنگ سروس  کے طور پر نامزد کیا گیا تھا۔ پہلی جنگ عظیم کے دوران، ٹیمپریری انڈیا نرسنگ سروس زخمیو فوجیوں کو نرسنگ کی دیکھ بھال فراہم کرنے کے لیے تشکیل دی گئی تھی۔
بھارتی فوج کے لئے مستقل نرسنگ سروس 01 اکتوبر 1926 کو ہندوستانی فوج کے حصے کے طور پرتشکیل دی گئی تھی اور اسے انڈین ملٹری نرسنگ سروس  کے طور پر نامزد کیا گیا تھا۔آئی ایم این ایس نے ایک شروعات کی اور اس کے کام کو عالمی سطح پر سراہا گیا۔ 15ستمبر 1943 کو فوجی قراداد کے نفاذ کے ساتھ ہی ملٹری نرسنگ سروس کو مستقل طور پر مسلح افواج کے حصے کے طور پر قائم کیا گیا اور سروس کے ممبران کمیشنڈ آفیسرس بن گئے۔
ملٹری نرسنگ سروس کا مشن امن کے دوراور جنگ دونوں میں ’مریضوں کی بہترین دیکھ بھال ‘ ہے۔ ملٹری نرسنگ سروس کے افسران صحت کی دیکھ بھال کی خدمات میں اے ایف ایم ایس کے فریقوں کے تبدیل ہوتے ہوئے اور بڑھتے ہوئے مطالبات کو پورا کرنے میں ہمیشہ لچکدار رہے ہیں اور صحت کی دیکھ بھال کے نظام میں صف اول کے جانباز بن گئے ہیں۔آج ملٹری نرسنگ سروس کا شمار دنیا کی بہترین آرمی نرسنگ سروسز میں ہوتا ہے۔
محنت اور روزگار کی وزارت
مرکز نے تمام ریاستوں/مرکز کے زیر انتظام علاقوں کے چیف سکریٹریز/منتظمین کو تحریر کیا ہے کہ ورکروں اور مزدوروں پر شدید اور گرم موسم کے منفی اثرات کو کم کرنے کے موثر اقدامات کئے جائیں
محنت اور روزگار کی وزارت نے تمام ریاستوں اور مرکز کے زیر انتظام علاقوں سے کہا ہے کہ وہ مختلف شعبوں میں کام کرنے والے کارکنوں اور مزدوروں پر گرمی کی شدید لہر کے حالات کے اثرات کے لیے تیاری اور موثر انتظام کو یقینی بنائیں۔ تمام ریاستوں/مرکز کے زیر انتظام علاقوں کے چیف سکریٹریوں/منتظمین کو لکھے گئے خط میں یونین لیبر سکریٹری، محترمہ آرتی آہوجا نے قابضین/آجروں/تعمیراتی کمپنیوں/صنعتوں کو انتہائی گرم موسم کے منفی اثرات کو کم کرنے کے لیے ضروری اقدامات کرنے کے لیے ہدایات جاری کرنے کی ضرورت پر زور دیا۔
ہندستان کے محکمہ سمیات  کی طرف سے رواں سال کے دوران گرم موسم کے لیے جاری کردہ موسمی تبدیلی کےخاکے کا حوالہ دیتے ہوئے جو شمال مشرقی ہندوستان، مشرقی اور وسطی ہندوستان اور شمال مغربی ہندوستان کے کچھ حصوں میں معمول سے زیادہ سے زیادہ درجہ حرارت کی نشاندہی کرتا ہے، خط میں مختلف فہرستیں درج کی گئی ہیں۔ موثر اقدامات اٹھانے کی ضرورت ہے جس میں ملازمین/کارکنوں کے لیے کام کے اوقات کا از سر نو پروگرام طے کرنا، کام کی جگہوں پر پینے کے پانی کی مناسب سہولیات کو یقینی بنانا، تعمیراتی کارکنوں کے لیے ہنگامی آئس پیک اور گرمی کی بیماری سے بچاؤ کے سامان کی فراہمی، محکمہ صحت کے ساتھ رابطہ کاری کو یقینی بنانا شامل ہے۔ آجروں اور کارکنوں کے لیے صحت اور خاندانی بہبود کی وزارت کی طرف سے جاری کردہ ہیلتھ ایڈوائزری پر عمل کرتے ہوئے کارکنوں کی صحت کا معائنہ شامل ہے۔
خط میں کانکنی کی انتظامیہ کو ہدایات جاری کرنے کی ضرورت پر بھی زور دیا گیا ہے کہ وہ کام کی جگہ کے قریب آرام والے ٹھکانوں ، ٹھنڈے پانی کی مناسب مقدار اور الیکٹرولائٹ سپلیمنٹس کی فراہمی کے لیے فوری اقدامات کریں۔ اگر کارکن کی طبیعت ناساز ہو تو سست رفتاری سے کام کرنے کی اجازت دینا، آرام کے اوقات اور لچکدار نظام الاوقات سے کارکنوں کو دن کے بہترین حصوں میں مشکل ترین کام کرنے کی اجازت دینا، انتہائی گرم درجہ حرارت کے دوران کام کرنے کے لیے دو افراد کے عملے کی تفویض کو یقینی بنانا۔ زیر زمین کانوں میں وینٹیلیشن اور محنت کشوں کو ضرورت سے زیادہ گرمی اور نمی کے خطرات سے آگاہ کرنا اور تدارک کے اقدامات تجویز کیے گئے دیگر اقدامات ہیں۔
فیکٹریوں اور کانوں کے علاوہ، لیبر سیکرٹری نے تعمیراتی مزدوروں، اینٹوں کے بھٹے پر کام کرنے والوں پر خصوصی توجہ دینے اور لیبر چوک پر مناسب معلومات کی ترسیل کرنے کی ضرورت پر بھی زور دیا۔
.
سماجی انصاف اور تفویض اختیارات کی وزارت
درج فہرست ذاتوں کی قومی کمیشن نے صدر جمہوریہ ہند کو اپنی 21-2020 اور22-2021 کی سالانہ رپورٹ پیش کی
آئین کی دفعہ 338 کے تحت درج فہرست ذاتوں کے قومی کمیشن کی طرف سے دئے گئے مینڈیٹ کے مطابق یہ کمیشن کا فرض ہے کہ وہ جیسے مناسب چاہے سالانہ یا اور کسی وقت میں صدر جمہوریہ کو درج فہرست ذاتوں کے آئینی تحفظات کے کام پر اپنی رپورٹیں پیش کرے ۔ان رپورٹوں میں ان اقدامات کے لئے سفارشات شامل ہوسکتی ہیں جو درج فہرست ذاتوں کی سماجی معاشی ترقی بہبود اور تحفظ کے لئے دیگر اقدامات کے علاوہ ان کے تحفظات کے موثر نفاذ کے لئے مرکز اور ریاستوں کی جانب سے کی جانی ہیں۔
اس کے مطابق وائس چیئر مین جناب ارون ہلدر کی قیادت میں درج فہرست ذاتوں کے قومی کمیشن ارکان جناب سبھاش رامناتھ پردھی اورڈاکٹر انجو بالا نے راشٹرپتی بھون میں بھارت کی صدر جمہوریہ کو26ستمبر 2023 کو 21-2020 اور22-2021 کی اپنی سالانہ رپورٹ پیش کی۔اس رپورٹ میں درج فہرست ذاتوں کے آئینی تحفظات کے تحفظ سے متعلق کمیشن کو سونپے گئے معاملات پر مختلف سفارشات سے متعلق رپورٹیں ہیں جو بھارت کے آئین میں درج ہیں۔
ہنر مندی کے فروغ اور صنعت کاری کی وزارت
پردھان منتری قومی اپرنٹس شپ  میلہ، 200سے زیادہ اضلاع میں منعقد کیا جائے گا
اسکل مشن انڈیا کے تحت ہندوستان کے نوجوانوں کے لئے کریئر کے مواقع کو بڑھانے کی خاطر وزیر اعظم نریندر مودی کے وژن کے حصے کے طور پر ہنرمندی کے فروغ اور صنعت کاری کی وزارت  ملک بھر کے 200 سے زائد اضلاع میں 12 جون 2023 کو پردھان منتری قومی اپرنٹس شپ  میلہ  کا انعقاد کررہی ہے۔
اس اپرنٹس شپ میلہ کا حصہ بننے کے لئے متعدد مقامی کاروباری اداروں اور تنظیموں کو مدعو کیاگیا ہے، تاکہ مقامی نوجوانوں کو اپرنٹس شپ سے متعلق تربیتی مواقع فراہم کرسکیں۔ اس پروگرام میں مختلف شعبوں کی نمائندگی کرنے والے متعدد کمپنیاں شریک ہوں گی۔ ایک واحد پلیٹ فارم کے ذریعہ حصہ لینے والے ادارے ممکنہ زیر تربیت ملازم سے رابطہ کرسکتے ہیں، موقع پر ان کی تعلیمی اہلیت کا انتخاب کرسکتے ہیں اور نوجوانوں کے ذریعہ معاش کو مستحکم بنانے میں مدد کرسکتے ہیں۔
کوئی بھی شخص ویب سائٹ https://www.apprenticeshipindia.gov.in/پرجاکر میلے کے لئے رجسٹریشن کراسکتے ہیں اور میلے کا قریب ترین مقام تلاش کرسکتے ہیں۔ وہ امیدوار جنہوں نے کلاس5 سے کلاس 12 تک کی پڑھائی مکمل کرلی ہے یا ہنرکی تربیت کی سرٹیفکیٹس ان کے پاس ہے، یا آئی ٹی سرٹیفکیٹ یا ڈپلومہ یا گریجویٹ امیدوار ہیں، وہ اس زیر تربیت ملازم کے میلے میں درخواست دے سکتے ہیں۔ امیدواروں کو اپنے بایو ڈاٹا کی 3 کاپیاں، تمام مارکس شیٹ اور سرٹیفکیٹ اور فوٹو آئی ڈی  اور 3 پاسپورٹ سائز کے فوٹو متعلقہ پنڈال تک لے جانی ہوگی۔ یہ مقامات اپرنٹس شپ میلہ پورٹل پر دستیاب ہے۔ وہ افراد جنہوں نے پہلے ہی اندراج کرایا ہے، ان سے تمام متعلقہ دستاویزات کے ساتھ پنڈال پہنچنے کی درخواست کی گئی ہے۔ اس میلے کے ذریعہ امیدوار پیشہ وارانہ تعلیم اور تربیت کی قومی کونسل  سے تصدیق شدہ سرٹیفکیٹ بھی حاصل کرسکتے ہیں، جو تربیتی سیشنز کے بعد ملازمتی شرح کو بہتر بنانے میں مدد کرے گا۔
اس موقع پر خطاب کرتے ہوئے ہنرمندی کے فروغ اور صنعت کاری کی وزارت میں سکریٹری جناب اتل کمار تیواری نے کہا کہ ملک کی ڈیموگرافک حصہ داری کا فائدہ اٹھانے کے لئے ضروری ہے کہ ذریعہ معاش کے لئے تعلیم سے بلارکاوٹ منتقلی کی خاطر ہمارے پاس انتہائی مؤثر حکمت عملی ہو۔ اپرنٹس شپ تربیتی پروگرام وزیر اعظم کے وژن کا اٹوٹ حصہ ہے۔ اس کے ساتھ ایم ایس ڈی ای نے پی ایم این اے ایم سمیت متعدد سرگرمیوں کی شروعات کی ہے، جو اپرنٹس شپ ایکو سسٹم کو مضبوط کررہے ہیں۔ صنعت کو ہنرمند افرادی قوت فراہم کررہے ہیں، جو نہ صرف ممکنہ ملازمین ہیں، بلکہ ملک کی تعمیر کے سفر کا ایک حصہ بھی ہیں۔ انڈیا اسکلس 2023 کی رپورٹ کے مطابق 22 لاکھ سے زیادہ سرگرم زیر تربیت ملازم آج کی تاریخ تک کام کررہے ہیں اور اِس مثبت رفتار کے ساتھ ہم اِس اپرنٹس شپ میلوں کے ذریعہ مواقع فراہم کررہے ہیں۔ اِس سے فوری طور پر تعداد میں اضافہ ہوگا۔
ہر مہینے دوسرے پیر کے دن ملک بھر میں اپرنٹس شپ میلہ منعقد کیا جاتا ہے۔ ان میلوں میں منتخب افراد کو اپرنٹس شپ مواقع کی بھی پیشکش کی جاتی ہے۔ اِس دوران انہیں نئی ہنرمندی حاصل کرنے کے لئے حکومتی ضوابط کے مطابق ماہانہ وظیفے بھی فراہم کیا جاتا ہے۔ اپرنٹس شپ کو ہنرمندی کے فروغ کا انتہائی دیرپا ماڈل مانا کیاگیا ہے ۔ اسے اسکل انڈیا مشن کے تحت زبردست وسعت مل رہی ہے۔
حکومت اپرنٹس شپ تربیت کے ذریعہ سالانہ 15 لاکھ نوجوانوں کو تربیت دینے کی کوشش کررہی ہے اور اِس مشن کو پورا کرنے کے لئے پی ایم این اے ایم ایک پہل ہے، جو اداروں اور نوجوانوں کی شرکت میں اضافہ کرے گا۔ یہ نوجوانوں کو شریک کمپنیوں میں مختلف موجودہ مواقع سے فائدہ اٹھانے کے لئے بیداری بھی فراہم کررہا ہے۔
مزید معلومات کے لئے https://www.msde.gov.in/ پر کلک کریں۔
امور داخلہ کی وزارت
جی 20 ڈیزاسٹر رسک ریڈکشن ورکنگ گروپ کی دوسری میٹنگ 23 سے 25 مئی 2023 تک ممبئی میں منعقد ہوگی
برہان ممبئی میونسپل کارپوریشن  کمشنر نے ممبئی میں جی 20 ورکنگ گروپ کی آئندہ ہونے والی تین میٹنگوں کی تیاریوں کا جائزہ لیا
ممبئی، 2 مئی 2023
جی 20 ڈیزاسٹر رسک ریڈکشن ورکنگ گروپ کی دوسری میٹنگ 23 سے 25 مئی تک ممبئی میں منعقد ہوگی۔ آج برہان ممبئی میونسپل کارپوریشن کمشنر اقبال سنگھ چہل نے ممبئی میں بی ایم سی ہیڈ کوارٹر میں ایک میٹنگ کی جس میں بی ایم سی اور دیگر ایجنسیوں کی طرف سے کی جا رہی تیاریوں کا جائزہ لیا۔
ڈیزاسٹر مینجمنٹ کے میدان میں ممبئی نے پچھلے کچھ سالوں میں جو کام کیا ہے اسے نہ صرف قومی سطح پر بلکہ عالمی سطح پر بھی تسلیم کیا گیا ہے۔ جی 20 کونسل کے ڈیزاسٹر رسک ریڈکشن ورکنگ گروپ کا طے شدہ اجلاس اس کامیابی کو دنیا کے سامنے اجاگر کرنے کا ایک موقع ہے۔ اس کو ذہن میں رکھتے ہوئے، بی ایم سی کمشنر نے بی ایم سی سمیت تمام ایجنسیوں کو مناسب تال میل برقرار رکھنے اور زیر التوا کاموں کو مقررہ وقت کے اندر مکمل کرنے کی ہدایت دی۔
جی 20 ڈیزاسٹر رسک ریڈکشن ورکنگ گروپ کی دوسری میٹنگ 23 مئی 2023 سے ممبئی میں شروع ہوگی۔ اس میٹنگ میں 120 سے زیادہ ممبران شرکت کریں گے۔ اس میٹنگ کے موقع پر ورکنگ گروپ کے نمائندے بی ایم سی ہیڈ کوارٹر کا بھی دورہ کریں گے۔ اس دورے میں ڈیزاسٹر مینجمنٹ ڈیپارٹمنٹ کے کنٹرول روم کے معائنے اور بلدیہ کی تاریخی عمارت کی ہیریٹیج واک کا احاطہ کیا جائے گا۔ اس کے پیش نظر بی ایم سی کمشنر نے یہ بھی بتایا کہ بی ایم سی ہیڈ کوارٹر کی عمارت میں جاری تزئین و آرائش کے کام وقت پر مکمل ہونے چاہئیں۔ انہوں نے یہ بھی ہدایت کی کہ دیگر تمام اسٹیک ہولڈر ایجنسیوں کے ساتھ بہتر تال میل برقرار رکھتے ہوئے تمام کام مکمل کیے جائیں۔
مئی کے مہینے میں جی 20 کونسل کے ورکنگ گروپ کے کل تین اجلاس ممبئی میں منعقد ہو رہے ہیں۔ اس کے پیش نظر بی ایم سی کمشنر نے کہا کہ متعلقہ محکموں کو چاہیے کہ وہ سڑکوں، صفائی ستھرائی، تزئین کاری وغیرہ کے کاموں کو بر وقت مکمل کریں جو کہ اپنے دائرہ اختیار میں آتے ہیں اور شہر میں سابقہ جی 20 میٹنگوں کے دوران معززین کے تجربے کو بھی ذہن میں رکھتے ہوئے انہوں نے مزید کہا کہ آئندہ ہفتے اس سلسلے میں تیاریوں کا جائزہ لیا جائے گا۔
پرنسپل سکریٹری، ڈیزاسٹر مینجمنٹ اور بحالی محکمہ، مہاراشٹر حکومت، اسیم کمار گپتا؛ ایڈیشنل میونسپل کمشنر  اشونی بھیڈے۔ ایڈیشنل میونسپل کمشنر  آشیش شرما؛ ایڈیشنل میونسپل کمشنر  پی ویلراسو؛ ایڈیشنل میونسپل کمشنر  ڈاکٹر سنجیو کمار؛ مرکزی حکومت کی جی 20 کونسل کی ڈائریکٹر مرینالنی سریواستو، پریس انفارمیشن بیورو کی ڈائریکٹر جنرل  مونی دیپا مکھرجی، برہان ممبئی میونسپل کارپوریشن کے جوائنٹ کمشنر  ملن ساونت، جوائنٹ کمشنر  چندر شیکھر چورے، ڈپٹی کمشنر  وشواس شنکر وار، ڈپٹی کمشنر  رما کانت بیرا دار، ڈپٹی کمشنر  ڈاکٹر سنگیتا ہاسنلے، کے ایسٹ وارڈ کے اسسٹنٹ کمشنر منیش والنجو، ڈائریکٹر  مہیش نارویکر، چیف فائر آفیسر سنجے منجریکر، چیف سیکورٹی آفیسر اجیت تاوڑے؛ ڈپٹی کمشنر آف پولیس  مہیش چمٹے، حکومت مہاراشٹر کے ایڈیشنل سکریٹری ملند ہرداس اس جائزہ میٹنگ میں مختلف دیگر ایجنسیوں کے نمائندوں کے ساتھ موجود تھے۔
وزیراعظم کا دفتر
وزیر اعظم نے سی ڈبلیو جی 2022 میں مردوں کی 51 کلوگرام باکسنگ میں گولڈ میڈل جیتنے پر امت پنگھل کو مبارکباد دی
وزیر اعظم جناب نریندر مودی نے کامن ویلتھ گیمز 2022 میں مردوں کی 51 کلوگرام باکسنگ میں گولڈ میڈل جیتنے پر امت پنگھل کو مبارکباد دی ہے۔
وزیر اعظم نے ٹویٹ کرکے کہا؛
با صلاحیت امت پنگھل کی بدولت ہمارے تمغوں کی تعداد میں ایک با وقار اضافہ ہوا ہے۔ وہ ہمارے سب سے زیادہ قابل تعریف اور ہنر مند باکسروں میں سے ایک ہیں، جنھوں نے سب سے زیادہ مہارت دکھائی ہے۔ میں انھیں گولڈ میڈل جیتنے پر مبارکباد دیتا ہوں اور مستقبل کے لیے نیک تمناؤں کا اظہار کرتا ہوں۔ #Cheer4India“